<classify> Alisema kuwa anashangaa kuona michezo aipigi hatua mbele, ambapo alidokeza kuwa hiyo inatokana na viongozi wengi kupenda kuongeza CV zao katika uongozi wa michezo na sio kuleta maendeleo.Kikwete aliyasema hayo juzi Dar es Salaam kwenye sherehe za utoaji wa tuzo kwa wanamichezo bora 10 waliofanya vizuri katika kipindi cha miaka 10 cha uongozi wake pamoja na kumkabidhi tuzo, zilizoandaliwa na Chama cha Waandishi wa Habari za Michezo Tanzania TASWA.Alisema viongozi hao hupenda umaarufu wa vyeo ili kujenga wasifu, lakini wanapopata nafasi hiyo hamna wanachokifanya na ndio wamekuwa wakichangia michezo kudumaa na kushindwa kupiga hatua.Nilikuwa napenda michezo sana na nilikuwa nasononeka nikiona hatufanyi vizuri nikasema nitaajiri wakufunzi ambao watasaidia kuibua vipaji, nikaajiri makocha wa michezo ya netoboli, soka, ngumi lakini bado hatufanyi vizuri na tatizo kubwa ni uongozi, alisema.Alihoji kuwa mtu anapopata uenyekiti anaufanyia nini, na kwa nini michezo haipigi hatua wakati alisaidia kutengeneza mazingira mazuri ya kuwalipa makocha mishahara na bado baadhi ya vyama vya michezo vilishindwa kufanya vizuri.Kikwete alizungumzia Kocha mpya wa Taifa Stars, Charles Mkwasa kuwa ana imani analipwa vizuri kama ilivyokuwa kwa yule aliyepita Mholanzi Mart Nooij. Sijasema Serikali itamlipa vizuri mzungu bali kocha yeyote wa timu ya taifa, ilikuwa ni ofa yangu ili kupata kocha mzuri, ambaye ataisaidia timu kuwa nzuri ndio maana tuliwekeza huko, alisema.Pia, alisema klabu haziwekezi vya kutosha kwenye vipaji matokeo yake wanapoona mchezaji anawasumbua humsajili na kumkalisha benchi. Alisema msaada wake wa mwisho ambao anawaachia wanamichezo wa Tanzania, ni kituo cha kulea vipaji vya wanamichezo wadogo cha Symbion Power kilichopo eneo la Kidongo Chekundu, Dar es Salaam ambacho kitazinduliwa Oktoba 17, mwaka huu.Alisemaa kituo hicho kilichojengwa kwa msaada wa klabu ya Sunderland ya Uingereza kina vifaa na viwanja vya michezo aina yote, ukiwemo wa mpira wa kikapu wa kiwango cha viwanja vya Ligi ya Mpira wa Kikapu Marekani NBA.Pamoja na hayo, aliwashukuru TASWA kwa kumuandalia shughuli hiyo na akasema atamshauri mgombea Urais kwa tiketi ya CCM, Dk. John Pombe Magufuli aendelee kuikumbatia michezo. Katika sherehe hizo Rais Kikwete alikabidhiwa tuzo na Taswa kumshukuru kwa mchango wake mkubwa wa kuisaidia sekta ya michezoni kwa kipindi cha utawala wake.  <topic>: MICHEZO 